27/10/2014 | Administración LocalMunicipal
Fene
Secretaría
Programa municipal de axudas ás familias para a festividade de reis dos/as seus fillos e fillas, exercicio 2014

O obxecto desta convocatoria é regular a concesión de subvencións de pago único anual ás familias con menor nivel de recursos económicos e que cumpran os requisitos de acceso ao programa aquí establecidos, para a adquisición dos agasallos para a Festividade de Reis para os/as seus fillos e fillas que, estando en convivencia cos/as solicitantes, sexan menores de 15 anos (con 14 anos cumpridos) ou ben sexan maiores desa idade e ate os 18 anos sempre que teñan o recoñecemento oficial de minusvalía.1.- Ser maior de idade ou menor legalmente emancipado/a, e ter en convivencia fillos ou fillas menores de 15 anos ou maiores desta idade e ate os 18 anos sempre que teñan o recoñecemento oficial de minusvalía.2.- Estar empadroado/a no Concello de Fene e ter residencia efectiva no mesmo cunha antigüidade de, alomenos, tres meses anteriores á data da solicitude.3.-Cumprir as condicións económicas que se establecen no punto 8 das presentes bases.4.- Non haxa máis dun vehículo na unidade familiar (coche ou moto de gran cilindrada), o que se comprobará de oficio polo Concello unha vez que o/a interesado/a presente a solicitude.5.- Non estar incurso/a nas prohibicións para obter a condición de beneficiario/a sinaladas no art.13 de Lei Xeral de Subvencións (Boe nº 276 de 18 de novembro de 2003), que segundo regula dito artigo poderá realizarse mediante testemuño xudicial, certificados telemáticos ou transmisións de datos (.) e, cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público.6.- Estar ó corrente no cumprimento das obrigas tributarias coa Seguridade Social, así como co Concello de Fene, extremo que se xustificará mediante presentación de declaración responsable. Coas subvencións cubriranse os gastos derivados da adquisición de agasallos para a festividade de Reis, a saber: xoguetes, xogos, libros, material didáctico e outros obsequios que correspondan coa idade do/a menor ao que vai dirixida a axuda, sempre que estes sexan adquiridos no período comprendido entre o día de apertura da presente convocatoria e o día 5 de xaneiro de 2015. Poderáse xustificar roupa, calzado ou material deportivo (mochilas, roupa deportiva, botas, etc) sempre que o importe total non supere o 50 % da axuda subvencionada (35,00 €), agás as persoas que foran beneficiarias de axudas para o mesmo concepto no decurso do ano 2014 a través de axudas municipais ou de outros organismos. Convócanse un total de 50 subvencións para 50 nenos e nenas por importe individual de 70 euros para cada beneficiario/a. A contía das axudas que recibirá cada familia solicitante estará en función do número de fillos e fillas en convivencia, que cumpran o requisito da idade e que se podan beneficiar do programa. Nembargante, de existir máis solicitudes que acaden puntuación suficiente para o acceso ás axudas, á proposta da comisión de avaliación, poderase limitar o número de axudas por familia en favor de outras familias que queden fora do programa ainda cumprindo os requisitos de acceso. A aplicación orzamentaria á que se imputarán estas subvencións é a 231/48000 cun crédito máximo aprobado de 3.500 euros. As solicitudes deberanse presentar no Rexistro Xeral de entrada do Concello, no prazo de 10 días naturais, contados a partires do día seguinte ao da publicación do anuncio no Boletín Oficial da Provincia. Todas as fotocopias deberanse presentar compulsadas. - Impreso de solicitude debidamente cumprimentado e asinado polo/a solicitante que será facilitado no Departamento de Servizos Sociais e no que se deberán indicar os agasallos para os que se solicita a subvención. - Declaración xurada sobre a situación persoal, familiar e económica do/a solicitante e demais membros da unidade familiar independente, que se facilitará en documento oficial, debidamente cumprimentada e asinada polo/a solicitante. Nesta declaración se manifestará a existencia de capital mobiliario e/ou inmobiliario. - Fotocopia do D. N. I. do/a solicitante e demais membros da unidade familiar independente. - Fotocopia do Libro de Familia e/ou do Título de Familia Numerosa, no seu caso. - En caso de separación e/ou divorcio, fotocopia da sentencia xudicial e/ou convenio regulador e dos xustificantes de ingresos por este concepto ou declaración xurada de non percibir a prestación recoñecida, se fose o caso. - Xustificantes económicos referidos a 3 meses, a saber: xullo, agosto e setembro de 2014 de todos/as as persoas maiores de 18 anos que formen a unidade familiar independente, segundo corresponda. - Fotocopia completa da última declaración da renda das persoas físicas correspondente ao exercicio 2013, e referida a/aos proxenitor/res ou titor/res do/a menor e, no caso de non presentala, declaración xurada sobre a non obriga de realizala (documentos que se terán en conta aos efectos de comprobación e valoración do expediente e non a efectos de computar os ingresos da unidade familiar). - Xustificante de gastos derivados do aluguer ou amortización da vivenda no período computable, a saber: meses de xullo, agosto e setembro 2014. - Certificación bancaria de todas as contas bancarias do/a solicitante e unidade familiar independente, referido ao saldo existente a 31 de decembro do 2013. - Volante de empadroamento da unidade de convivencia con indicación do tempo de residencia. - Debe acompañarse certificado de non estar incurso nas prohibicións para obter a condición de beneficiario/a sinaladas no art.13 de Lei Xeral de Subvencións (Boe nº 276 de 18 de novembro de 2003), que segundo regula dito artigo poderase realizar mediante testemuño xudicial, certificados telemáticos ou transmisións de datos (.) e cando dito documento non poda ser expedido pola autoridade competente, poderá ser substituído por unha declaración responsable outorgada ante a autoridade administrativa ou notario público. - Declaración responsable de estar ó corrente no cumprimento das obrigas tributarias coa Seguridade Social e co Concello de Fene, así como de non ter pendente de xustificar ningunha outra subvención municipal concedida. - Declaración responsable de ter ou non solicitadas e/ou concedidas outras axudas para o mesmo concepto. - Fotocopias do/s certificado/s de minusvalía que se aleguen para o baremo. - Os documentos que se queran presentar que xustifiquen as circunstancias que puntúan no baremo. Aquela/s solicitude/s na/s que se observe a falla de documentación fundamental para a súa valoración, será requerida por escrito a/ao solicitante para que, no prazo máximo de 10 días dende a recepción da comunicación, presente a documentación solicitada indicándoselle que se non a presenta se terá por desistida a súa solicitude, previa resolución que deberá ser dictada nos termos previstos no artigo 71 da Lei 30/92 de 26 de novembro.8.1. CONDICIÓNS ECONÓMICAS: Poderanse beneficiar das presentes subvencións aquelas familias que acaden puntuación suficiente no baremo para obter as axudas convocadas e se concederán por riguroso orde de puntuación. Para dar puntuación no baremo, os/as solicitantes non poderán superar os 5.000 euros de renda percápita anual e/ou un mínimo de 2 puntos no apartado I do baremos referido ás circunstancias económicas. Asemade, e en todo caso, se limitará o conxunto de ingresos familiares totais a 2 veces o SMI vixente que, para o presente exercicio 2014, sitúase en 18.068,40 euros anuais. A procedencia dos ingresos poderá ser de rendas de traballo, prestacións por desemprego, Risga e/ou outras prestacións sociais, pensións e prestacións da seguridade social, pensións de alimentos e/ou compensatorias no caso de separación e/ou divorcio, e/ou outros ingresos regulares e/ou irregulares dos que viva a familia. Consideraráse unidade familiar independente, aos efectos da baremación das solicitudes, a composta polo/s proxenitor/es e/ou titor legal e fillos/as menores, independentemente de que existan outros membros en convivencia. A) Para a obtención do conxunto de ingresos que se terá en conta para aplicación do baremo, seguiranse os seguintes criterios: 1. Calcularanse os ingresos netos familiares (logo de restar os gastos de Seguridade Social e IRPF) dos meses de xullo, agosto e setembro de 2014 (3 meses), cómputo do que se restarán as cotas de aluguer e/ou amortización da vivenda, no seu caso, correspondentes ao mesmo periodo, a efectos de obter os ingresos baremables.2. O resultado anterior se multiplicará por 4 para obter os ingresos netos anuais. A contía resultante dividirase polo número de membros da familia que computen aos efectos das presentes bases e, do resultado, aplicarase o baremo que corresponda no apartado I de circunstancias económicas. B) Con respecto ao capital mobiliario: Entenderanse medios económicos suficientes no que respecta aos recursos procedentes do capital mobiliario, e a efectos de valoración para a resolución das solicitudes ao abeiro deste programa, os que superen os 2.000 euros en contas de aforros e/ou investimentos que posúa a unidade familiar (terase en conta o saldo a 31 de decembro do ano 2013 segundo os certificados bancarios presentados). 8.2. BAREMO DE PUNTUACIÓN: · Fase de pre-evaluación: as traballadoras sociais verificarán o cumprimento das condicións establecidas para adquirir a condición de persoa beneficiaria da subvención, realizando de oficio cantas actuacións estimen necesarias para a determinación, coñecemento e comprobación dos datos en virtude dos cales debe formularse a proposta de resolución. · Fase de instrucción: unha vez avaliadas as solicitudes, o órgano instructor (comisión de avaliación) deberá emitir un informe no que se concrete o resultado da valoración efectuada. O órgano instructor elevará o informe xunto coa proposta de resolución ao órgano de resolución. A Comisión de Avaliación estará composta por: 1. Presidenta: Dna Juana Barro Couto, concelleira delegada da Área de cultura, deportes e servizos sociais e igualdade, ou persoa en quen delegue.2. Vogais: equipo técnico do Departamento de Servizos Sociais, é dicir, Dna. Joanne Mary Houri Hamiani, Cecile Marie Diaz de Liaño Bye, Dna. Siri Wilder Neme Kamli e Eva Mar Canicoba Rtaili.3. Secretaria do concello: Dna Sergiu Cristian Helm Belmont, ou persoa en quen delegue. Cumpridos os trámites para a instrucción do procedemento e fiscalizada a proposta pola Intervención municipal, o Alcalde-Presidente dictará resolución motivada. A resolución estimatoria ou desestimatoria pon fin á vía administrativa contra a que poderá interpoñerse potestativamente recurso de reposición ante o Sr. Alcalde –Presidente no prazo dun mes a contar dende o día seguinte ó da notificación do acordo de concesión, ou directamente recurso contencioso administrativo ante o Xulgado do Contencioso Administrativo de A Coruña, no prazo de dous meses a contar dende o seguinte ó da notificación dá resolución se é expresa, se non o é, o prazo será de seis meses a contar dende o seguinte a partir de que se entenda producida a desestimación por acto presunto. Unha vez resolta, se notificará ás persoas interesadas. O pagamento das subvencións realizaráse de forma anticipada no exercicio 2014 e, sen perxuizo da súa xustificación posterior por parte do/a beneficiario/a, na conta bancaria indicada polo/a beneficiario/a no momento de concesión da/s subvención/s, debendo aportar, no prazo máximo de 1 mes dende o cobro da subvención, as facturas xustificativas da adquisición dos agasallos, para que se cumpra a finalidade para a que foron concedidas, por importe igual ou superior á/s subvención/s concedida/s. Non poderá realizarse o pago da subvención cando a persoa beneficiaria non se atope ao corrente no cumprimento das súas obirgas tributarias e coa seguridade social ou sexa debedora por resolución de procedencia de reintegro. Naqueles casos en que o importe das facturas sexa inferior ao importe máximo concedido, ás persoas beneficiarias deberán presentar, xunto ás mesmas, recibo de abono na conta do concello da contía non gastada e non xustificada. Cumpridas as esixencias de xustificación documental citadas nas presentes bases, vistas e informadas en primeira instancia polo Departamento de Servizos Sociais, remitiranse os expedientes a Intervención para as comprobacións que proceda facer e emita o preceptivo informe de fiscalización. A xustificación das axudas concedidas rexirase polo recollido no artigo 30 da Lei 38/2003, de 17 de novembro, Xeral de Subvencións. O prazo de xustificación será de 1 mes dende o cobro da/s subvención/s. A documentación que haberá de se presentar para a xustificación é a seguinte: · Factura xustificativa dos gastos realizados en concepto de compra de agasallos para Reis por importe igual ou superior ás axudas recibidas. Na factura deberá de figurar: nº de factura, data de emisión, razón social, dirección, CIF e selo dá empresa, descrición dos conceptos e importes detallados, e nome e apelidos do/a beneficiario/a. · Declaración responsable de non ter percibido outras axudas polo mesmo concepto por parte doutros Organismos e/ou administracións públicas, segundo modelo oficial que se recollerá no Departamento de Servizos sociais. · Declaración responsable de que a axuda foi destinada á finalidade para a que foi concedida. As facturas presentadas polos/as beneficiarios/as acompañaránse do impreso de solicitude de xustificación segundo modelo oficial que se recollerá no Departamento de Servizos sociais e deberán ser emitida con datas comprendidas entre o 1º día de apertura do prazo de solicitudes e o 5 de xaneiro de 2015. Naqueles casos en que se concedan axudas para máis de un fillo, será necesario que se acompañe unha relación detallada debidamente asinada polo/a solicitante (e segundo o modelo facilitado polo departamento) na que se especifique qué conceptos dos facturados foron destinados a cada menor. Naqueles casos en que o importe das facturas sexa inferior ao importe máximo concedido, ás persoas interesadas deberán presentar, xunto ás mesmas, o recibo de abono na conta do concello da contía non gastada e non xustificada. No procedemento de reintegro dás subvencións atenderase ao recollido no Título II, nos seus capítulos I e II da Lei 38/2003, de 17 de novembro, Xeral de Subvencións. Realizarase de acordo co establecido no Título III da Lei 38/2003, de 17 de novembro, Xeral de Subvencións. Realizarase de conformidade co disposto no artigo 18.3 d) da Lei 38/2003, de 17 de novembro, Xeral de Subvencións, polo que non se dará publicidade das subvencións individuais que se concedan ao abeiro das presentes bases. Para o non previsto nestas bases estarase ao establecido na Lei 38/2003, de 17 de novembro, Xeral de Subvencións (BOE núm.276 de 18.11.2006), e Regulamento de desenvolvemento, Lei 9/2007, de 13 de xuño, de subvencións de Galicia, Ordenanza Xeral de Subvencións do Concello de Fene, Lei 30/92, de 26 de novembro, de Réxime xurídico das administracións públicas e do procedemento administrativo común, e ás bases de execución do orzamento. Fene, 8 de outubro de 2014 O alcalde, Gumersindo Pedro Galego Feal